Diari Oficial de la Generalitat Valenciana


Sumari del DOGV 7506, del 16-04-2015 (2015/3266)

Notificacio de la sentència dictada en el procediment de guarda i custòdia número 159/2013.
-------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3266


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificacio de la sentència dictada en el procediment de guarda i custòdia número 159/2013. [2015/3266]  
Família, guarda, custòdia o aliments fill menor no matrimonial no consensuat 000159/2013-T  
De: Tamara González Amaya.  
Procurador: Miguel Tena Riera.  
Contra: Youssef El Harrad.  
Procurador/a: -  
Domingo Barón Escámez, secretari judicial del Jutjat de Violència sobre la Dona número 1 de Castelló de Plana, instat per Tamara González Amaya contra Youssef El Harrad s'ha dictat la sentència, que literalment diu:  
  
«Sentència número 8/2015  
Castelló de la Plana, 23 de febrer de 2015  
Vistes per mi, María Mercedes Nieto López-Arias, magistrada jutgessa titular del Jutjat de Violència sobre la Dona número 1 de Castelló de Plana, les actuacions d'adopció de mesures sobre guarda i custòdia de fills menors que se seguixen amb el número 159/2013, promogudes per Tamara González Amaya, representada pel procurador dels tribunals Miguel Tena Riera i en la seua defensa el lletrat Miguel Bernat Cervera, contra Youssef El Harrad, en situació de rebel·lia processal, havent intervingut el ministeri fiscal representat pel senyor Escrivá.  
  
Dispositiva  
Estime la demanda promoguda pel procurador dels tribunals Miguel Tena Riera, que actua en nom i representació de Tamara González Amaya contra Youssef El Harrad, en situació de rebel·lia processal, i aprove les següents mesures sobre guarda i custòdia del seu fill menor M.:  
1. Pàtria potestat: s'exercirà conjuntament pels progenitors.  
2. Guarda i custòdia sobre el fill menor d'edat: s'atribuïx a la mare.  
  
3. Règim de visites a favor del progenitor no custodi: els dissabtes de caps de setmana alterns des de les 09.00 hores fins a les 17.00 hores.  
Mentres romanga vigent la prohibició d'aproximació i de comunicació del pare a la mare s'encarregarà l'àvia materna de les entregues i arreplegues del fill comú.  
Durant els períodes vacacionals no s'establix règim de visites diferent de l'ordinari.  
4. Pensió d'aliments: s'imposa a Youssef El Harrad l'obligació d'abonar en concepte de pensió alimentària a favor del seu fill la quantitat de 100 euros mensuals que haurà d'ingressar dins dels primers cinc dies de cada mes en el compte número [?]  
Esta quantitat serà actualitzada anualment d'acord amb les variacions que experimente l'IPC que fixe l'INE o organisme públic que en el futur puga substituir-lo, la primera revisió procedirà quan es complisca el primer any comptador des de la data de presentació de la demanda.  
  
5. Els pares contribuiran per mitat l'import dels gastos mèdics, farmacèutics, ortopèdics i protètics que es produïsquen per malaltia, accident, intervenció quirúrgica o lesió del fill comú quan no estiguen coberts per la Seguretat Social o en la part que no estiguen coberts. Es consideraran a més gastos extraordinaris, els que es produïsquen per decisions adoptades de mutu acord pels progenitors respecte a estudis, activitats extraescolars, viatges i la resta de qüestions especials, així com els gastos de material escolar d'inici del curs.  
  
No es fa especial declaració quant a les costes causades.  
Notifiqueu esta resolució a les parts, i feu-los saber que no és ferma, i que en contra es pot interposar recurs d'apel·lació davant de l'Audiència Provincial de Castelló.  
El recurs es prepararà per mitjà d'un escrit presentat en este jutjat en el termini de 20 dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LECn).  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este jutjat, i no es podrà admetre a tràmit el recurs si no s'ha constituït el depòsit, llevat que el recurrent siga: beneficiari de justícia gratuïta, el ministeri fiscal, l'Estat, comunitat autònoma, entitat local o organisme autònom dependent d'algun dels anteriors.  
Esta és la meua sentència, de la qual s'expedirà testimoniança per a unir-la a les actuacions, que pronuncie, mane i firme.  
Publicació. L'anterior sentència ha sigut llegida i publicada per la magistrada jutgessa que l'ha dictat mentre celebrava audiència pública, de la qual cosa jo, el secretari, en done fe.»  
  
I atés que el demandat, Youssef El Harrad es troba en parador desconegut, s'expedix este edicte a fi que li valga de notificació de forma deguda.  
  
Castelló de la Plana, 10 d'abril de 2015.- El secretari judicial: Domingo Barón Escámez.